CELEX: 31999D0608
Language: ro
Date: 1999-09-10 00:00:00
Title: Decizia Comisiei din 10 septembrie 1999 de modificare a anexelor la Directiva 90/429/CEE a Consiliului de stabilire a cerințelor de sănătate animală care se aplică în schimburile intracomunitare și la importurile de material seminal de animale domestice din specia porcină [notificată cu numărul C (1999) 2836] (Text cu relevanță pentru SEE)

03/Volumul 29
            
            
               RO
            
            
               Jurnalul Ofícial al Uniunii Europene
            
            
               139
            
         31999D0608
   
               L 242/20
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 10 septembrie 1999
   de modificare a anexelor la Directiva 90/429/CEE a Consiliului de stabilire a cerințelor de sănătate animală care se aplică în schimburile intracomunitare și la importurile de material seminal de animale domestice din specia porcină
   [notificată cu numărul C (1999) 2836]
   (Text cu relevanță pentru SEE)
   (1999/608/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică în schimburile intracomunitare și la importurile de material seminal de animale domestice din specia porcină (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 17,
   
               (1)
            
            
               întrucât Directiva 90/429/CEE solicită aplicarea unui test pentru febra aftoasă până la introducerea unei politici comunitare de combatere a febrei aftoase; întrucât această politică a fost introdusă și vaccinarea împotriva febrei aftoase a încetat în 1991, iar testul nu mai este necesar;
            
         
               (2)
            
            
               întrucât Directiva 90/429/CEE solicită efectuarea unor teste pe animale în momentul părăsirii centrelor de colectare; întrucât aceste teste pot fi efectuate eficient și pe animale rezidente conform unui program care asigură testarea regulată a unui eșantion reprezentativ și prin care toate animalele sunt testate cel puțin o dată pe an;
            
         
               (3)
            
            
               întrucât, în lumina dezvoltărilor tehnice și a experienței acumulate cu punerea în aplicare a directivei, este oportună modificarea anexelor pentru a ține seama de aceste dezvoltări, în special cu privire la bruceloză;
            
         
               (4)
            
            
               întrucât este necesar să se stabilească condițiile de comercializare a vierilor vii destinați folosirii în producția de material seminal, stabilind garanții suplimentare la condițiile prevăzute de Directiva 64/432/CEE (2) pentru schimburile cu animale vii din specia porcină;
            
         
               (5)
            
            
               întrucât este necesar să se prevadă măsuri pentru schimburile cu material seminal din specia porcină în statele membre sau regiunile recunoscute ca indemne de pseudorabie în conformitate cu articolul 10 din Directiva 64/432/CEE;
            
         
               (6)
            
            
               întrucât măsurile prevăzute de prezenta decizie sunt conforme cu avizul Comitetului permanent veterinar,
            
         ADOPTĂ PREZENTA DECIZIE:
   Articolul 1
   Anexele A, B și C la Directiva 90/429/CEE se înlocuiesc cu anexa la prezenta decizie.
   Articolul 2
   Prezenta decizie se aplică de la 1 octombrie 1999. Nu se aplică materialului seminal colectat, transformat și depozitat înainte de 1 octombrie 1999.
   Articolul 3
   Prezenta decizie se adresează statelor membre.
   
      Adoptată la Bruxelles, 10 septembrie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 224, 18.8.1990, p. 62.
   
      (2)  JO 121, 29.7.1964, p. 1977.
   ANEXĂ
   „
         ANEXA A
         CAPITOLUL I
         Condiții pentru omologarea centrelor de colectare a materialului seminal
         Centrele de colectare a materialului seminal trebuie:
         
                     1.
                  
                  
                     să fie plasate sub permanenta supraveghere a unui medic veterinar al centrului;
                  
               
                     2.
                  
                  
                     să aibă cel puțin:
                     
                                 (a)
                              
                              
                                 adăposturi pentru animale, inclusiv încăperi de izolare a animalelor cu rezultate pozitive la testele descrise de anexa B capitolul II sau care prezintă semne clinice de boală,
                              
                           
                                 (b)
                              
                              
                                 facilități de colectare a materialului seminal, inclusiv o încăpere separată pentru curățarea și dezinfectarea sau sterilizarea echipamentelor,
                              
                           
                                 (c)
                              
                              
                                 o încăpere de transformare a materialului seminal care nu este necesar să se afle în același amplasament,
                              
                           
                                 (d)
                              
                              
                                 o încăpere de depozitare a materialului seminal care nu este necesar să se afle în același amplasament;
                              
                           
               
                     3.
                  
                  
                     să fie astfel construite sau izolate încât să se prevină contactul cu animalele din exterior;
                  
               
                     4.
                  
                  
                     să fie astfel construite încât adăposturile pentru animale și încăperile de colectare, transformare și depozitare a materialului seminal să poată fi imediat curățate și dezinfectate;
                  
               
                     5.
                  
                  
                     să fie astfel proiectate încât adăposturile pentru animale să fie separate fizic de încăperea de transformare a materialului seminal, iar ambele să fie separate de încăperea de depozitare a materialului seminal.
                  
               CAPITOLUL II
         Condiții pentru supravegherea centrelor de colectare a materialului seminal
         Centrele de colectare trebuie:
         
                     1.
                  
                  
                     să fie astfel supravegheate încât să găzduiască numai animale din specia al cărei material seminal urmează să fie colectat;
                  
               
                     2.
                  
                  
                     să fie astfel supravegheate încât să se țină un registru, o fișă sau un fișier electronic ale tuturor porcinelor din centru, oferind detalii despre rasa, data nașterii și identificarea fiecărui animal și, de asemenea, un registru, o fișă sau un fișier electronic ale tuturor inspecțiilor pentru boli și ale tuturor vaccinărilor efectuate, oferind și informații din fișa de boală/sănătate a fiecărui animal;
                  
               
                     3.
                  
                  
                     să fie inspectate periodic de un medic veterinar oficial, cel puțin de două ori pe an, atunci când se efectuează inspecții privind condițiile de omologare și supraveghere;
                  
               
                     4.
                  
                  
                     să fie astfel supravegheate încât să se împiedice intrarea persoanelor neautorizate. De asemenea, vizitatorii autorizați trebuie să respecte condițiile stabilite de medicul veterinar al centrului;
                  
               
                     5.
                  
                  
                     să angajeze numai personal tehnic competent, instruit corespunzător, în procedurile de dezinfectare și tehnicile igienice relevante pentru controlul răspândirii bolii;
                  
               
                     6.
                  
                  
                     să fie astfel supravegheate încât:
                     
                                 (a)
                              
                              
                                 numai materialul seminal colectat într-un centru omologat să fie transformat și depozitat în centre omologate, fără să intre în contact cu nici un alt lot de material seminal;
                              
                           
                                 (b)
                              
                              
                                 colectarea, transformarea și depozitarea materialului seminal să aibă loc numai în spațiile special destinate și în condițiile cele mai stricte de igienă;
                              
                           
                                 (c)
                              
                              
                                 toate ustensilele care vin în contact cu materialul seminal sau animalul donator în timpul colectării și transformării să fie dezinfectate corespunzător sau sterilizate înainte de folosire;
                              
                           
                                 (d)
                              
                              
                                 produsele de origine animală folosite la transformarea materialului seminal – inclusiv aditivi sau un agent de diluare – să provină din surse care nu prezintă nici un risc de sănătate animală sau care sunt astfel tratate înainte de folosire încât acest risc este prevenit;
                              
                           
                                 (e)
                              
                              
                                 fiolele de depozitare sau fiolele de transport să fie dezinfectate corespunzător sau sterilizate înainte de fiecare operațiune de umplere;
                              
                           
                                 (f)
                              
                              
                                 agentul criogenic folosit să nu fi fost utilizat anterior pentru alte produse de origine animală;
                              
                           
                                 (g)
                              
                              
                                 fiecare colectare de material seminal, indiferent dacă este sau nu separată în doze individuale, să fie marcată clar astfel încât data colectării materialului seminal, rasa și identificarea animalului donator, precum și numele și numărul de înregistrare al centrului, precedate de numele țării de origine, după caz, sub forma unui cod, să se poată fi stabilite ușor; caracteristicile și forma acestei marcări se stabilesc în conformitate cu procedura prevăzută la articolul 19.
                              
                           
               
      
         ANEXA B
         CAPITOLUL I
         Condiții aplicate pentru admiterea animalelor în centrele omologate de colectare a materialului seminal
         
                     1.
                  
                  
                     Toate animalele admise într-un centru de colectare a materialului seminal trebuie:
                     
                                 (a)
                              
                              
                                 să fi fost supuse unei perioade de carantină de cel puțin 30 de zile în adăpost special omologat în acest scop de către autoritatea competentă a statului membru și în care se află numai animale care au cel puțin aceeași stare de sănătate;
                              
                           
                                 (b)
                              
                              
                                 înainte de intrarea în adăpostul de carantină descris la litera (a) să fi fost alese din șepteluri sau exploatații:
                                 
                                             —
                                          
                                          
                                             care sunt indemne de bruceloză în conformitate cu articolul 3.5.2.1. din Codul zoosanitar internațional;
                                          
                                       
                                             —
                                          
                                          
                                             în care nu a fost prezent nici un animal vaccinat împotriva febrei aftoase în ultimele 12 luni;
                                          
                                       
                                             —
                                          
                                          
                                             în care nu a fost înregistrată nici o dovadă clinică, serologică sau virusologică de pseudorabie în ultimele 12 luni;
                                          
                                       
                                             —
                                          
                                          
                                             care nu sunt situate într-o zonă cu restricții definită în conformitate cu dispozițiile legislației comunitare adoptată datorită apariției unei boli la porcii domestici.
                                          
                                       Animalele nu trebuie să fi fost ținute anterior într-un șeptel de statut inferior.
                              
                           
                                 (c)
                              
                              
                                 înainte de perioada de carantină prevăzută la litera (a) și în perioada anterioară de 30 de zile să fi fost supuse următoarelor teste, efectuate în conformitate cu standardele stabilite de directivele relevante, cu rezultate negative:
                                 
                                             —
                                          
                                          
                                             un test de fixare a complementului sau un test cu antigen brucelic tamponat în ceea ce privește bruceloza (de la 1 ianuarie 2001 testul cu antigen brucelic tamponat va fi singurul test autorizat);
                                          
                                       
                                             —
                                          
                                          
                                             un test de seroneutralizare sau un test ELISA folosind toți antigenii virali ai pseudorabiei în cazul porcilor nevaccinați;
                                          
                                       
                                             —
                                          
                                          
                                             sau un test ELISA pentru antigenii G1 ai pseudorabiei în cazul porcilor vaccinați cu un vaccin G1 eliminat;
                                          
                                       
                                             —
                                          
                                          
                                             un test ELISA sau un test de seroneutralizare pentru prezența pestei porcine clasice.
                                          
                                       În ceea ce privește bruceloza, dacă animalele prezintă rezultate pozitive, animalele cu rezultate negative din aceeași exploatație sunt admise în adăpostul de carantină după confirmarea statutului de «indemn de bruceloză» al șeptelurilor sau exploatațiilor de origine a celor cu reacție pozitivă.
                                 Autoritatea competentă poate autoriza efectuarea testelelor menționate de prezentul alineat în adăpostul de carantină, cu condiția ca rezultatele să fie cunoscute înainte de începerea perioadei de carantină de 30 de zile stabilită la litera (a);
                              
                           
                                 (d)
                              
                              
                                 în ultimele 15 zile ale perioadei de carantină din cel puțin cele 30 de zile prevăzute la litera (a) să fi fost supuse următoarelor teste cu rezultate negative;
                                 
                                             —
                                          
                                          
                                             cu privire la bruceloză, un test de fixare a complementului sau un test cu antigen brucelic tamponat (de la 1 ianuarie 2001 testul cu antigen brucelic tamponat va fi singurul test autorizat);
                                          
                                       
                                             —
                                          
                                          
                                             un test de seroneutralizare sau un test ELISA folosind toți antigenii virali ai pseudorabiei în cazul porcilor nevaccinați sau un test ELISA pentru antigenii G1 ai pseudorabiei în cazul porcilor vaccinați cu un vaccin G1 eliminat.
                                          
                                       Fără să se aducă atingere dispozițiilor aplicabile în cazurile în care se diagnostichează febra aftoasă sau alte boli cuprinse în lista A, dacă oricare dintre testele menționate anterior are rezultate pozitive, animalul trebuie îndepărtat imediat din adăpostul de carantină. În cazul carantinei de grup, autoritatea competentă trebuie să ia toate măsurile necesare pentru a garanta că animalele rămase au o stare de sănătate satisfăcătoare înainte de a fi admise în centrul de colectare în conformitate cu prezenta anexă.
                                 Cu toate acestea, în ceea ce privește bruceloza atunci când animalele sunt pozitive, se pune în aplicare următorul protocol:
                                 
                                             (i)
                                          
                                          
                                             serurile pozitive sunt supuse unui test de seroaglutinare precum și testului menționat la prima liniuță anterioară care nu a fost efectuat,
                                          
                                       
                                             (ii)
                                          
                                          
                                             o investigare epidemiologică se efectuează în exploatațiile de origine ale animalelor care prezintă reacție,
                                          
                                       
                                             (iii)
                                          
                                          
                                             pe animalele pozitive, se efectuează o a doua serie de teste (test cu antigen brucelic tamponat, seroaglutinare, fixarea complementului) pe eșantioane colectate la peste șapte zile de la prima colectare.
                                          
                                       Suspiciunea de bruceloză se confirmă sau se exclude în lumina rezultatelor investigației efectuate în exploatațiile de origine și a comparării rezultatelor a două serii de teste.
                                 Atunci când suspiciunea de bruceloză se exclude, animalele negative la primul test de bruceloză pot fi introduse în centru. Animalele pozitive la un test pot fi acceptate dacă răspund negativ la două serii de teste (test cu antigen brucelic tamponat, seroaglutinare, fixarea complementului) efectuate la un interval de cel puțin șapte zile.
                              
                           
               
                     2.
                  
                  
                     Toate testele trebuie efectuate într-un laborator omologat de către statul membru.
                  
               
                     3.
                  
                  
                     Animalele pot fi admise în centrul de colectare a materialului seminal numai cu permisiunea expresă a medicului veterinar al centrului. Trebuie înregistrată întreaga circulație a animalelor, atât în interior cât și în exterior.
                  
               
                     4.
                  
                  
                     Nici un animal admis la centrul de colectare a materialului seminal nu trebuie să prezinte semne clinice de boală în ziua admiterii; fără să aducă atingere punctului 5, toate animalele trebuie să provină direct din adăpostul de carantină menționat la punctul 1 litera (a) care, în ziua transportului, îndeplinește în mod oficial următoarele condiții:
                     
                                 (a)
                              
                              
                                 nu este situat într-o zonă cu restricții definită în conformitate cu dispozițiile legislației comunitare adoptate datorită apariției unei boli la porcii domestici;
                              
                           
                                 (b)
                              
                              
                                 nu au fost înregistrate dovezi clinice, patologice sau serologice de pseudorabie în ultimele 12 luni.
                              
                           
               
                     5.
                  
                  
                     În cazul în care se îndeplinesc condițiile prevăzute la punctul 4 și testele de rutină menționate în capitolul II au fost efectuate în cele 12 luni precedente, animalele pot fi transferate dintr-un centru de colectare a materialului seminal omologat în altul cu stare de sănătate echivalentă fără carantină sau testare, cu condiția ca transferul să fie direct. Animalul în cauză nu trebuie să intre în contact direct sau indirect cu animale biongulate cu stare de sănătate inferioară, iar mijloacele de transport folosite trebuie să fi fost dezinfectate înainte de utilizare.
                  
               
                     6.
                  
                  
                     În cazul transferului între state membre, animalele trebuie însoțite de un certificat de sănătate animală în conformitate cu modelul 2 din anexa F la Directiva 64/432/CEE, dezinfectarea mijlocului de transport fiind certificată la secțiunea C punctul 4 ca una dintre garanțiile suplimentare următoare, corespunzător stării lor:
                     
                                 —
                              
                              
                                 animalele provin direct dintr-un centru de colectare a materialului seminal care respectă dispozițiile Directivei 90/429/CEE;
                              
                           
                                 —
                              
                              
                                 animalele provin direct dintr-un adăpost de carantină și respectă condițiile de admitere într-un centru de colectare a materialului seminal prevăzute la capitolul I din anexa B la Directiva 90/429/CEE;
                              
                           
                                 —
                              
                              
                                 animalele provin direct dintr-o exploatație unde au fost supuse protocolului de admitere în carantină prealabilă și respectă condițiile de admitere în carantină prevăzute la capitolul I punctul 1 literele (b) și (c) și punctul 2 din anexa B la Directiva 90/429/CEE.
                              
                           
               CAPITOLUL II
         Teste de rutină obligatorii pentru animalele ținute într-un centru omologat de colectare a materialului seminal
         
                     1.
                  
                  
                     Toate animalele găzduite într-un centru omologat de colectare a materialului seminal trebuie supuse următoarelor teste cu rezultate negative:
                     
                                 —
                              
                              
                                 un test de seroneutralizare sau un test ELISA folosind toți antigenii virali ai pseudorabiei în cazul porcilor nevaccinați sau un test ELISA pentru antigenii G1 ai pseudorabiei în cazul porcilor vaccinați cu un vaccin G1 eliminat;
                              
                           
                                 —
                              
                              
                                 în ceea ce privește bruceloza, un test de fixare a complementului sau un test cu antigen brucelic tamponat (de la 1 ianuarie 2001 testul cu antigen brucelic tamponat va fi singurul test autorizat);
                              
                           
                                 —
                              
                              
                                 un test ELISA sau un test de seroneutralizare pentru prezența anticorpilor pestei porcine clasice.
                              
                           Aceste teste se efectuează fie
                     
                                  
                              
                              
                                 pe toate animalele în momentul în care părăsesc centrul, dar nu mai târziu de 12 luni de la admitere în cazul în care nu au părăsit centrul înainte de acest moment. Eșantionarea se poate efectua în abator;
                                 fie
                              
                           
                                  
                              
                              
                                 pe 25 % din animalele din centru testate la fiecare trei luni.
                              
                           În acest caz, medicul veterinar al centrului se asigură ca eșantioanele prelevate să fie reprezentative pentru populația totală a centrului, în special în ceea ce privește grupa de vârstă și adăpostul vierului. De asemenea, medicul veterinar al centrului se asigură ca toate animalele să fie testate cel puțin o dată în timpul șederii la centru sau cel puțin la fiecare 12 luni dacă durata șederii depășește un an.
                  
               
                     2.
                  
                  
                     Toate testele trebuie efectuate într-un laborator omologat de către statul membru.
                  
               
                     3.
                  
                  
                     Dacă oricare din testele anterioare este pozitiv, animalul trebuie izolat și materialul seminal colectat de la acesta de la ultimul test negativ nu poate face obiectul schimburilor intracomunitare.
                     Materialul seminal colectat de la fiecare animal din centru de la data ultimului test negativ al animalului se păstrează în locuri de depozitare separate și nu poate face obiectul schimburilor intracomunitar până când starea de sănătate a centrului nu este restabilită.
                  
               
      
         ANEXA C
         Condiții pe care materialul seminal colectat la centrele omologate trebuie să le îndeplinească în sensul schimburilor intracomunitare
         
                     1.
                  
                  
                     Materialul seminal trebuie obținut de la animale care:
                     
                                 (a)
                              
                              
                                 nu prezintă semne clinice de boală în ziua colectării materialului seminal;
                              
                           
                                 (b)
                              
                              
                                 nu au fost vaccinate împotriva febrei aftoase;
                              
                           
                                 (c)
                              
                              
                                 îndeplinesc cerințele prevăzute de anexa B capitolul I;
                              
                           
                                 (d)
                              
                              
                                 nu sunt autorizate să se trateze natural;
                              
                           
                                 (e)
                              
                              
                                 sunt ținute în centre de colectare a materialului seminal care nu trebuie să fie situate în zone cu restricții desemnate în conformitate cu dispozițiile legislației comunitare referitoare la bolile contagioase la porci domestici;
                              
                           
                                 (f)
                              
                              
                                 au fost găzduite în centre de colectare a materialului seminal care, în perioada de 30 de zile imediat anterioară colectării, au fost indemne de pseudorabie.
                              
                           
               
                     2.
                  
                  
                     O combinație eficientă de antibiotice, în special împotriva leptospirozei și micoplasmelor, trebuie adăugată la materialul seminal după diluția finală sau la agentul de diluare. În cazul materialului seminal congelat, antibioticele trebuie adăugate înainte de congelarea materialului seminal.
                     Această combinație trebuie să producă un efect cel puțin echivalent cu următoarele diluții:
                     
                                 nu mai puțin de:
                              
                              
                                 500 μg streptomicină per ml diluție finală
                              
                           
                                 500 ΙU penicilină per ml diluție finală
                              
                           
                                 150 μg lincomicină per ml diluție finală
                              
                           
                                 300 μg spectinomicină per ml diluție finală.
                              
                           Imediat după adăugarea de antibiotice, materialul seminal diluat trebuie păstrat la o temperatură de cel puțin 15 °C pe o perioadă de cel puțin 45 de minute.
                  
               
                     3.
                  
                  
                     Materialul seminal pentru schimburi intracomunitare trebuie:
                     
                                 (a)
                              
                              
                                 să fie depozitat în conformitate cu prevederile capitolelor I și II din anexa A înainte de expediere;
                              
                           
                                 (b)
                              
                              
                                 să fie transportat în statul membru de destinație în fiole care au fost curățate și dezinfectate sau sterilizate înainte de folosire și care au fost sigilate înainte de expedierea din spațiile de depozitare omologate.
                              
                           
               
                     4.
                  
                  
                     Statele membre pot refuza admiterea de material seminal din centre de colectare unde sunt admiși vieri vaccinați împotriva pseudorabiei pe teritoriul lor sau într-o regiune a teritoriului lor, atunci când aceasta a fost recunoscută ca indemnă de pseudorabie, în conformitate cu articolul 10 din Directiva 64/432/CEE.
                  
               ”